open-index/open-wikipedia-markdown huggingface dataset:
Tenaga dalam

**Tenaga dalam** adalah tenaga di dalam diri manusia yang mempunyai kekuatan luar biasa dan tidak boleh dilihat oleh mata kasar. Tenaga dalam ini lain dengan tenaga luar manusia (yang biasanya disebut secara ringkas sebagai "tenaga" sahaja) iaitu tenaga yang berbentuk fizikal seperti tenaga otot mengangkat barang.

Tenaga dalam adalah konsep yang semakin popular di kalangan pengamal ilmu seni bela diri di Malaysia. Konsep ini lebih mula dikenali di Malaysia.

Para pengamal tenaga dalam berpendapat bahawa tenaga dalam ada pada semua manusia namun perlu dibangkitkan untuk mendapatkan manfaatnya.

Terdapat pelbagai kaedah membangkitkan tenaga dalam di antaranya adalah seperti berikut:
# Latihan pernafasan.
# Meditasi.
# Latihan jurus.
# Amalan zikir.

Tujuan membangkitkan tenaga dalam, di antara lain adalah seperti berikut:
# Menjaga kesihatan.
# Merawat penyakit terutama penyakit ganjil.
# Untuk bela diri terutama bela diri jarak jauh.

Sebahagian pelopor ilmu bela diri tenaga dalam mengatakan bahawa tenaga dalam ini boleh dijelaskan secara saintifik. Namun setakat yang diketahui belum ada uji kaji secara saintifik yang dapat membuktikan kewujudan tenaga dalam itu. Malah sebahagian pengkaji mengatakan kewujudan dan manfaat tenaga dalam itu terlalu dibesar-besarkan atau dilebih-lebihkan sehingga ke tahap yang tidak logik atau masuk akal. Sebagai contoh ada yang mengatakan tenaga dalam boleh digunakan untuk merawat apa sahaja penyakit daripada kerasukan jin hinggalah kepada penyakit barah.

Sebahagian umat Islam di Malaysia pula berpendapat bahawa terdapat perguruan tenaga dalam yang mungkin bercanggah dengan ajaran Islam.

Konsep ini boleh dikatakan hampir sama dengan konsep qi dalam budaya Cina.
Zahari Hasib

**Zaihari Mohd Hashib** atau nama penanya **Zahari Hasib** (15 Jun 1947–26 Februari 2012) adalah seorang penyair Malaysia. Beliau juga ada mengarang cerpen, rencana sastera dan skrip drama radio.

## Biografi
Beliau lahir pada 15 Jun 1947 di Kampung Selboh, Parit, Perak.

Beliau mula berkarya pada tahun 1969.

### Kematian
Beliau meninggal dunia pada hari Ahad, 26 Februari 2012 di kediamannya di  Jalan Padang Tembak, Taman Intan Mas,Teluk Intan; berita kematiannya turut disahkan oleh Azim Salleh; Ramli Daud (Sungkai); Rosmiaty Shaari (Melaka); Dr Talib Samat (Tanjung Malim); Rahmahniah Hj Kantan; dan Dzulkifly Zainudin (Berita Harian). Jenazahnya dikebumikan pada hari Isnin keesokan harinya.

## Senarai karya
### Antologi puisi

* *[[Kuntum Harapan]]* (1992)
* *[[Debu di Kaca]]* (1995)
* *[[Menyorot Kisah dan Ilham]]* (1987)
* *[[Bunga-bunga Terbuang]]* (1989).

## Rujukan
Nahmar Jamil

**Nahmar Jamil** (nama lahir: **Naaman Mohd Rawi**; ) ialah seorang penulis dan penyair dari Perlis, Malaysia. Beliau mula aktif dalam dunia penulisan pada usia 16 tahun setelah sajak pertamanya, *Aku ke Sekolah*, diterbitkan dalam *Utusan Kanak-Kanak* pada tahun 1954.

Sepanjang kerjayanya, beliau telah menghasilkan sembilan kumpulan puisi, enam kumpulan cerpen, empat novel, lima buku agama, dua novel kanak-kanak, dua antologi cerpen terjemahan, empat novel terjemahan dan empat buku cerita kanak-kanak terjemahan.

Beliau merupakan Tokoh Maal Hijrah Negeri Perlis 1998 dan antara pengasas Persatuan Penulis Perlis (2002).

## Pencapaian
# Hadiah Pertama dalam Peraduan Menulis Puisi anjuran Kesatuan Guru-guru Perak.
# Hadiah Karya Sastera 1971 puisi *Ku cuba bunuh Engkau*.
# Tempat ke-3 dalam Peraduan Menulis Cerpen anjuran Maktab Perguruan Sultan Idris, Tanjung Malim (1959).
## Hasil karya
# Mengetuk pintu langit : kumpulan puisi : DBP, 2011.	 
# Tembok tidak berpintu : DBP, 2009.	 
# Angin perubahan : DBP, 1996.	 
# Mufarik : Kumpulan Karangkraf, 1996.	 
# Celoteh angin malam : Pustaka Prinsip, 1996.	 
# Pertarungan abadi : Pustaka Prinsip, 1995.	 
# Mujahid muda : DBP, 1993.	 
# Sidang puncak iblis / terjemahan Nahmar Jamil : Media Ehsan, 1990.	 
# Titisan hujan di negeriku titisan rindu : DBP, 1989.	 
# Ragam wanita : membongkar peribadi kaum Hawa : Penerbitan Keramat, 1989.	 
# Angin menyongsong pulang / Nahmar Jamil, Norhisham Mustafa.:Teks Publishing, 1988.	 
# Mengenal perwatakan Yahudi / Nahmar Jamil: Pustaka Al-Mizan , 1987	 
# Masrur dan Makrur: Marwilis Publisher & Distributors Sdn. Bhd., 1987.	 
# Negeri tercantik : kumpulan sajak : DBP, 1986.	 
# Catatan tiga kota : DBP, 1986.	 
# Indera II / diselenggarakan oleh Nahmar Jamil.:Teks Publishing, 1985.	 
# Sahabat bernama Rahman : Teks Publishing, 1985.	 
# Pohon-pohon hijau : puisi pilihan 1956-1965 : DBP, 1974.	 
# Negeri tercantik. 
# Kumpulan Cerpen Kota Bisu. DBP. 2013

## Rujukan
Awam-il Sarkam

**Awam-il Sarkam** atau Abdul Wahab bin Mohamad adalah seorang sasterawan dari Malaysia. Beliau menyertai kumpulan sasterawan pada awal tahun-tahun 50-an yang dikenali sebagai ASAS '50. Beliau pernah bertugas sebagai sidang pengarang akhbar **Melayu Raya** (1951) dan menyertai '''Utusan Melayu''' pada tahun 1952. Beliau kemudiannya berpindah ke '''Berita Harian''' sebagai penulis luar sebelum menyertai '''Dewan Bahasa dan Pustaka''' pada tahun 1962 sebagai penyunting.

Dalam dunia penulisan Awal-il Sarkam menghasilkan 32 buah cerpen yang terkandung dalam *Putih Mata* (1964), *Pucat Bukan Main* (1965), *Esok, Lusa, Tulat dan Berikutnya* (1962), *Pengintipan* (1965) dan *Orang-orang Sial* (Utusan Zaman 1951).

Awam-il Sarkam meninggal dunia pada 15 Januari 2006.
Minyak masak

**Minyak masak** adalah satu lemak tulen berasal samada daripada tumbuh-tumbuhan atau pun haiwan, berada di dalam keadaan cecair pada suhu bilik.

Terdapat pelbagai jenis minyak tumbuhan termasuk; minyak zaitun, minyak kacang soya, minyak canola, minyak jagung, minyak biji bunga matahari, minyak kacang, minyak argan dan minyak beras, dll. 

Bentuk "minyak tumbuhan" untuk melabelkan satu produk minyak masak yang  merujuk kepada kepada satu campuran kepada pelbagai minyak masak termasuklah minyak masak yang berasaskan jagung, bunga matahari dll.  

Minyak boleh diperisakan dengan merendamkan makanan yang beraroma seperti herba-herba segar, rempah ratus, lada dan sebagainya, di dalam minyak masak untuk satu tempoh yang berlanjutan. Bagaimanapun, langkah berhati-hati harus diambil apabila menggunakan bawang putih dan bawang bagi mengelakkan pertumbuhan botulisme dalam medium tersebut.
Hukum Hess

**Hukum Hess** menyatakan bahawa dalam satu tindak balas kimia, perubahan haba atau entalpi, *&Delta;H* yang berlaku adalah *malar*, sama ada tindak balas itu berlaku satu langkah atau melalui beberapa langkah tindak balas. Dalam kata lain, cuma keadaan awal dan keadaan akhir yang penting, dan jalan di antaranya tidak. Hukum Hess dinamakan sempena ahli kimia dan perubatan, Germain Hess yang mengemukakan hukum ini pada 1840.

## Huraian
Dalam Hukum Hess, nilai perubahan entalpi dari awal hingga akhir sesebuah tindak balas kimia adalah sama, tidak kira sama ada tindak balas itu adalah terus atau terdiri daripada beberapa tindak balas yang lebih kecil. 

Hukum Hess membenarkan nilai perubahan entalpi sebuah tindak balas boleh dikira meskipun secara tidak terus dengan menggunakan operasi algebra berdasarkan persamaan-persamaan kimia yang membentuk tindak balas induk.

Melalui hukum Hess, perubahan entalpi tindak balas boleh diukur berdasarkan entalpi piawai pembentukan bahan-bahan serta hasil-hasil tindak balas, yakni:

:\Delta H^\ominus_{t.b.} = \sum \Delta H^\ominus_{f(h.t.b.)} - \sum \Delta H^\ominus_{f(b.t.b.)},

dengan:

* \Delta H^\ominus_{t.b.} ialah perubahan entalpi tindak balas, dan
* \sum \Delta H^\ominus_{f(h.t.b.)} dan \sum \Delta H^\ominus_{f(b.t.b.)} ialah hasil tambah entalpi piawai pembentukan hasil-hasil serta bahan-bahan tindak balas (yang didarab dengan pekali stoikiometri kalau ada) masing-masing.

## Pautan luar
*  Laporan tentang hukum Hess oleh Germain Hess
Pelinciran

**Pelinciran** merupakan proses ataupun teknik yang digunakan untuk mengurangkan kesan haus dua permukaan bergerak yang bersentuhan. Pelinciran wujud apabila permukaan yang bertentangan dipisahkan secara sempurna oleh satu lapisan pelincir.

Terdapat tiga kategori yang utama:
* Pelinciran lapisan cecair
** Pelinciran hidrostatik
** Pelinciran hidrodonamik
* Pelinciran elastohidrodinamik 
* Pelinciran sempadan.
Petrokimia

**Petrokimia** adalah satu cabang kimia yang mempelajari pengubahan minyak mentah (petroleum) dan gas asli kepada hasil-hasil yang berguna dan bahan-bahan mentah yang lain.

## Hasil petrokimia
Hasil petrokimia (*petrochemical*) merupakan semua bahan kimia yang diperbuat dari bahan api fosil. Ini termasuklah bahan bakar seperti metana, propana, diesel, dan juga bahan kimia untuk pertanian seperti racun perosak, racun herba dan baja, dan bahan-bahan lain seperti plastik, asfalt dan gentian sintetik.

## Lihat juga
* Loji penapis minyak (*oil refinery*)

## Pautan luar
* Petrochemistry in Europe
Pemindahan haba

Dalam fizik, haba ditakrifkan sebagai tenaga dalam peralihan. Biasanya, haba adalah bentuk tenaga dikaitkan dengan pergerakan atom, molekul dan partikel lain yang mengandungi jisim. Haba boleh dihasilkan melalui tindak balas kimia (seperti membakar), tindak balas nuklear (seperti pelakuran (*fusion*) yang berlaku dalam Matahari), penyebaran eletromagnetik (seperti dalam oven eletrik), atau penyebaran mekanikal (seperti geseran). Haba mampu dipindahkan antara dua objek melalui pancaran radiasi, pengaliran dan olahan (*convection*). Suhu, ditakrifkan sebagai ukuran sesuatu objek yang membebaskan haba secara sendiri, digunakn bagi menunjukkan aras gerakan asas yang dikaitkan dengan haba. Haba hanya boleh dipindahkan antara objek, atau kawasan dalam objek, dengan kewujupan perbezaan suhu.
Cat minyak

**Cat minyak** merupakan sejenis pewarna yang lambat kering yang mengandungi sejumlah kecil partikel pigment terapung dalam pelarut ringan selain daripada air. Cat minyak telah digunakan di England seawal abad ke 13 bagi hiasan mudah, tetapi tidak diguna pakai secara meluas bagi tujuan artistik sehingga abad ke 15. Kegunaan moden paling meluas bagi cat minyak adalah kegunaan harian, di mana ciri-ciri tahan lasak dan warna terang menjadikannya digemari bagi kegunaan dalaman dan luaran.

## Sejarah
Ciri-ciri lambat kering bagi minyak organik diketahui secara meluas oleh pelukis awal. Bagaimanapun, kesukaran mendapatkan dan menggunakan bahan ini menjadikan ia jarang digunakan. Bagaimanapun, apabila kecenderungan umum bagi *realism* meningkat, warna tempera kekurangan. Artis Flemish menggabungkan lukisan tempera dan oil sekitar 1400-an, tetapi menjelang 1600s lukisan easel dalam cat minyak sepenuhnya menjadi biasa, menggunakan teknik dan bahan yang sama seperti hari ini.
Shaikh Wahid Abdul Salam Bali

**Shaikh Wahid bin Abdul Salam bin Bali**, juga dikenali sebagai **Sheikh Wahid Abdussalam Bali** (Jawi:شيخ وحيد عبدالسلام بالي) adalah seorang ulama Islam yang tinggal di Mesir.Beliau seorang Salafi yang kuat berpegang kepada dalil Al-Quran dan hadith.

Beliau dikenali sebagai pakar merawat penyakit menggunakan bacaan ayat-ayat suci Al Quran terutamanya penyakit sihir dan gangguan jin.

Dua buah buku beliau yang popular dan menjadi rujukan golongan pengamal rawatan cara Islam adalah seperti berikut:

1. Ash Shorimul Battar fit Tashoddi lis Saharotil Asyroori. Bukunya telah diterjemahkan ke dalam Bahasa Melayu dengan judul "Sihir Dan Cara Pengubatannya Menurut Islam".

2. Wiqoyatul Insaan minal Jinni wasy Syaithon. Bukunya telah diterjemahkan ke dalam Bahasa Melayu dengan judul "Kerasukan Jin & Syaitan Dan Penawarnya Menurut Islam".
## Rujukan
Surau Al-Iqra

**Pusat Islam Al-Iqra** diwujudkan pada 1 Jun 2004 dan beroperasi secara sepenuhnya pada 10 Julai 2004 setelah mendapat kebenaran mendirikan solat Jumaat sementara JAIS ( Ruj: (68) dlm. JAI. sel. BPM/01/051 Jld2) dan kelulusan dari Timbalan Naib Canselor HEP. Ini bermakna surau ini diwujudkan khusus untuk mahasiswa UiTM mendirikan solat 5 waktu dan Solat Jumaat. Surau ini diketuai oleh seorang Pegawai Hal Ehwal Islam dengan tiga staf tambahan iaitu Imam , Bilal , dan Pembantu Am Rendah (PAR). Surau ini disamping berfungsi sebagai tempat ibadah, ia juga menganjurkan program-program Agama seperti Kuliah fardhu Ain, Kelas pengajian taranum dan talaqqi Al-Quran,Yassin dan Tahlil malam Jumaat, Solat Hajat Perdana, Ceramah hari-hari kebesaran islam seperti Maal Hijrah, Kem Bimbingan Ramadhan, tadarus Quraan sempena Ihya Ramadhan, dan bermacam-macam program yang akan diperkenalkan dari semasa ke semasa. Program-program ini adalah khusus untuk membekalkan para Mahasiswa Kampus dengan ilmu-ilmu Akhirat sebagai pengukuh diri di masa hadapan.
Kampung Batu 5, Jalan Bangi

**Kampung Batu 5, Jalan Bangi** terletak di Bangi, Selangor. Tahun 1940-an nama kampung ini ada tercatat di dalam geran tanah penduduk tertua kampung ini. Rata-ratanya penduduknya adalah berbangsa Jawa dari suku kendal dan karanganyar di Jawa Tengah. Kini tahun 2004 mereka yang tertua di kampung ini yang bertanggungjawab membangunkan kampung ialah Tn. Hj. Sangit Bin Jamal (PJK) (Ketua Kampung), di samping Tn. Hj. Noh (Imam), Tn. Hj. Rawi (Imam),Tn. Hj Hamdani Saw@ As-Sanussi(Bilal) Tn. Hj. Mustanir (Setiausaha Surau/amil), Cikgu Tn. Hj. Kahar (Pengerusi Surau), En. Ahmad Delowo (Amil 2) dan Tn. Hj. Keliwoon (j/k kampung). Nama-nama mereka ini jika disebut sahaja semua orang kampung akan kenal kerana jasa mereka membangun dan merancang kemajuan kampung batu 5 Bangi.

## Adat dan budaya Jawa Kendal

Aktiviti kampung yang masih terkenal dengan pengaruh Jawanya Kendal ialah:
* Kenduri Kendara (arwah) akan ada "berkat" dan makanan "Bergedel" (biasa menjadi makanan keturunan jawa kendal)
* Adat Fidyah bagi si mati dengan cara pengiraan Jawa 
* Majlis cukur jambul (muputi dalam bahasa Jawa)

## Cara sampai ke sini

Kampung ini boleh dimasuki melalui Lebuh raya Kuala Lumpur-Seremban dengan susur masuk ke Persimpangan Bukit Mahkota dan kemudian melalui jambatan yang melintasi sungai semenyih dengan membelok ke kanan lebih kurang 2 km anda akan sampai ke Kampung ini (Penandanya ialah selekoh Tajam di mana sebelah kananya sungai Semenyih manakala sebelah kirinya Kebun Getah orang Kampung) satu ketika dahulu pokok asam Jawa menjadi penanda kampung ini, di kiri kananya akan ada 3 gerai-gerai kecil yang menjual hasil-hasil kampung seperti ubikayu, pisang Tanduk, Keledek, sukun, Tapai dan pada musim durian akan ada Buah Durian.

Anda juga boleh menaiki kereta api komuter dari Kuala Lumpur dan beli tiket untuk ke Bangi Lama, sampai sahaja anda ke stesen Bangi lama anda boleh menaiki kereta Sewa dengan bayaran RM 1.00 seorang dan pastikan anda membuat temujanji untuk dihantar semula ke stesen komuter tersebut juga dengan bayaran RM 1.00.

## Kemudahan

Antara kemudahan yang sedia ada di Kampung ini ialah:
# Surau Kayu 2 Tingkat
# Bilik Mesyuarat JKKK
# Gelanggang Badminton dan Sepak Takraw
# Kedai dan gerai
# Tanah Perkuburan Islam di Rinching Hilir
# Kompang untuk majlis-majlis Rasmi
Surah An-Nas

**Surah An-Nas** **(سورة الناس)** adalah surah ke-114 dan merupakan surah terakhir dari al-Quran.  Ia adalah doa 6 ayat ringkas, meminta kepada Allah untuk perlindungan dari Syaitan. Ia adalah surah Makkiyah.

Ia dan Surah Al-Falaq adalah bersama diistilahkan mu'awwidhatayn; diperlakukan dengan kasarnya tema yang sama, mereka membentuk pasangan semulajadi.  Terdapat tradisi Sunnah dalam membacanya ke atas yang sakit atau sebelum tidur.

## Maksud ayat

:Dengan nama Allah, Yang Maha Pemurah, lagi Maha Mengasihani.
# Katakanlah (wahai Muhammad): Aku berlindung kepada (Allah) Pemelihara sekalian manusia.
# Yang Menguasai sekalian manusia.
# Tuhan yang berhak disembah oleh sekalian manusia.
# Dari kejahatan pembisik penghasut yang timbul tenggelam.
# Yang melemparkan bisikan dan hasutannya ke dalam hati manusia.
# (Iaitu pembisik dan penghasut) dari kalangan jin dan manusia.

## Bacaan qiraat
Dalam surah ini, terdapat 4 jenis bacaan. Kalimah-kalimah yang terlibat ialah قُلْ أَعُوذُ, النَّاسِ.
Bacaan Riwayat Qalun, Ibnu Kasir, Ibnu 'Amir, 'Asim, Hamzah (Khalaf Wajah 1 dan Khalad) dan Al-Kisai'

بِسْمِ ٱللَّهِ ٱلرَّحْمَـٰنِ ٱلرَّحِيمِ
قُلْ أَعُوذُ بِرَبِّ النَّاسِ (١) مَلِكِ النَّاسِ (٢) إِلَهِ النَّاسِ (٣) مِنْ شَرِّ الْوَسْوَاسِ الْخَنَّاسِ (٤) الَّذِي يُوَسْوِسُ فِي صُدُورِ النَّاسِ (٥) مِنَ الْجِنَّةِ وَالنَّاسِ (٦)


Bacaan Riwayat Warsy

بِسْمِ ٱللَّهِ ٱلرَّحْمَـٰنِ ٱلرَّحِيمِ
قُلَ عُوذُ بِرَبِّ النَّاسِ (١) مَلِكِ النَّاسِ (٢) إِلَهِ النَّاسِ (٣) مِنْ شَرِّ الْوَسْوَاسِ الْخَنَّاسِ (٤) الَّذِي يُوَسْوِسُ فِي صُدُورِ النَّاسِ (٥) مِنَ الْجِنَّةِ وَالنَّاسِ (٦)


Bacaan Riwayat Ad-Duri Abi 'Amru

بِسْمِ ٱللَّهِ ٱلرَّحْمَـٰنِ ٱلرَّحِيمِ
قُلْ أَعُوذُ بِرَبِّ النَّاسِ (١) مَلِكِ النَّاسِ (٢) إِلَهِ النَّاسِ (٣) مِنْ شَرِّ الْوَسْوَاسِ الْخَنَّاسِ (٤) الَّذِي يُوَسْوِسُ فِي صُدُورِ النَّاسِ (٥) مِنَ الْجِنَّةِ وَالنَّاسِ (٦)


[Nota] Kalimah النَّاسِ dibaca dengan imalah iaitu menyebut baris fathah (َـ) cenderung kepada kasrah (ُـ) dan alif kepada ya (AFA:/nes/).

Bacaan Riwayat Khalaf Wajah 2

بِسْمِ ٱللَّهِ ٱلرَّحْمَـٰنِ ٱلرَّحِيمِ
قُلْ ۜ أَعُوذُ بِرَبِّ النَّاسِ (١) مَلِكِ النَّاسِ (٢) إِلَهِ النَّاسِ (٣) مِنْ شَرِّ الْوَسْوَاسِ الْخَنَّاسِ (٤) الَّذِي يُوَسْوِسُ فِي صُدُورِ النَّاسِ (٥) مِنَ الْجِنَّةِ وَالنَّاسِ (٦)


## Pautan luar
* Surah An-Nas // QuranAcademy.org
Bau-bauan

**Bau-bauan** adalah satu objek percepsi deria bau. Bau-bauan adalah juga dikatakan **bau**. Bentuk **bau hanyir** atau **bau busuk** digunakan untuk mengenalpasti bau yang kurang menyenangkan. Istilah perkataan **wangian** atau **aroma** telah digunakan secara meluas dalam industri makanan dan kosmetik untuk mengenalpasti bau yang menyenangkan.
Takat lebur

**Takat lebur** adalah suhu apabila keadaan dari pepejal bertukar menjadi cecair. Ketika dipandang dari sisi yang berlawanan (dari cecair kepada pepejal), ia disebut **takat beku**.

Pada sebahagian besar jirim, takat lebur dan takat beku biasanya sama. Contohnya, takat lebur dan takat beku raksa adalah 234.32 Kelvin (-38.83 °C atau -37.89 °F) Namun, beberapa bahan lain memiliki suhu membeku dan melebur yang berbeza. Contohnya ialah "agar-agar", mencair pada suhu  85 °C (185 °F) dan membeku pada suhu 32-40°C (89,6 - 104 °F); fenomena ini dikenal sebagai "histeresis".
 
Beberapa bahan lain, seperti kaca, dapat mengeras tanpa menghablur terlebih dulu; ini disebut *pepejal amorfus*

Tidak seperti takat didih, takat lebur tidak terlalu dipengaruhi tekanan.
Pengalir elektrik

Dalam sains dan kejuruteraan, **pengalir elektrik** atau **konduktor** adalah bahan yang mengandungi cas elektrik yang boleh bergerak. Apabila satu beza upaya elektrik diletakkan merentasi satu konduktor, casnya bergerak, memberikan kenaikan kepada satu arus elektrik, mengikut Hukum Ohm. Kebanyakan pengalir elektrik adalah logam.

## Lihat juga
* Rintangan
* Kealiran elektrik

*The effective conductivity of 2D porous materials with temperature dependent material properties
Kolam Air Panas Poring

**Poring** merupakan nama Kadazan-Dusun untuk sejenis spesies buluh yang tumbuh di kawasan itu. Terletak kira-kira 40 km di timur laut pusat Taman Kinabalu, Poring terkenal kerana kolam air panas dan jambatan gantungnya yang unik.

## Tarikan
Kolam air panas Poring dikenali kerana air panasnya mengandungi galian sulfur yang boleh menyegarkan badan.

Para pelancong juga berpeluang menikmati pemandangan yang indah apabila menyusuri jambatan gantung sepanjang 157.8 m dan setinggi 41 meter di atas pokok.

Terdapat juga Taman Kupu-kupu dan Pusat Pemuliharaan Orkid di sini.

## Lihat juga
* Pelancongan di Sabah

## Pautan luar
*  Sabah Parks
Tatanama IUPAC

**Tatanama IUPAC** atau juga dikenali sebagai **tatanama kimia** merujuk kepada sistem penamaan sebatian kimia. Tatanama ini digunakan secara umum dalam bidang kimia dan dibangunkan serta dikemaskinikan di bawah naungan Kesatuan Kimia Tulen dan Gunaan Antarabangsa (IUPAC).

Antara terbitan yang dikeluarkan ialah *Buku Biru* dan *Buku Merah* yang menerangkan penamaan sebatian organik dan tak organik. *Buku Hijau* menerangkan penggunaan simbol untuk kuantiti fizikal. *Buku Emas* pula mentakrifkan istilah-istilah teknikal dalam bidang kimia. Bahan terbitan yang lain juga memiawaikan maklumat biokimia, kimia analisis dan kimia makromolekul. Journal *Pure and Apllied Chemistry* diterbitkan setiap tahun sebagai pemberitahu tentang perubahan-perubahan dalam kimia. 

## Pautan luar
* IUPAC Provisional Recommendations for the Nomenclature of Inorganic Chemistry (2004) *Buku Merah*
* IUPAC Nomenclature of Organic Chemistry *Buku Biru*
* IUPAC Recommendations on Organic & Biochemical Nomenclature, Symbols, Terminology, etc. Panduan Biokimia
* IUPAC Abbreviated list of quantities, units and symbols in physical chemistry *Buku Hijau*
* IUPAC Compendium of Chemical Terminology *Buku Emas*
* IUPAC Compendium of Chemical Terminology Laman carian
Rom (nyahkekaburan)

**Rom** boleh merujuk kepada:
* Rom, ibu negara Itali
* Tamadun Rom Purba
* Gereja Katolik Rom
* Empayar Rom Suci di Jerman
* Ingatan ROM dalam komputer

zh-classical:羅馬（釋義）
Republik (nyahkekaburan)

**Republik** adalah merujuk kepada sejenis kerajaan (negara) yang diperintah oleh ketua negara yang dipilih rakyat.

Republik boleh merujuk kepada:

*Karya Buku 
**Karya Republik oleh Plato

*Sains Politik
**Republik secara definisi.

*Kumpulan muzik
**Repvblik kumpulan muzik Indonesia.
Sajak Melayu Mudah Lupa

**Sajak Melayu Mudah Lupa** ialah sebuah sajak yang dibaca oleh Perdana Menteri Malaysia keempat Mahathir Mohamad semasa Perhimpunan Agung UMNO tahun 2001. Sajak itu ditulis oleh Setiausaha Akhbar beliau, Zakaria Abdul Wahab (

Melayu mudah lupa
Melayu mudah lupa
Melayu mudah lupa
Dulu bangsanya dipijak
Melayu mudah lupa
Dulu bangsanya retak
Melayu mudah lupa
Dulu bangsanya teriak
Melayu mudah lupa
Dulu bangsanya haprak
Melayu mudah lupa
Dulu bangsanya kelas dua
Melayu mudah lupa
Dulu bangsanya hina
Melayu mudah lupa
Dulu bangsanya sengketa
Melayu mudah lupa
Dulu bangsanya derita
Melayu mudah lupa
Dulu bangsanya kerdil
Melayu mudah lupa
Dulu bangsanya terpencil
Melayu mudah lupa 
Tiada daulat 
Tiada maruah 
Tiada bebas
Melayu mudah lupa
Melayu mudah lupa
Melayu mudah lupa
Sejarah bangsanya yang lena
Tanah lahirnya yang merekah berdarah
Ingatlah 
Ingatlah 
Ingatlah
Wahai bangsaku 
Jangan mudah lupa lagi
Kerana perjuanganmu belum selesai...

*Nukilan:* *[[Mahathir Mohamad]]* *[[2001]]*
Bahan kimia

Satu **bahan kimia** adalah satu bahan yang digunakan di dalam atau didapati oleh proses kimia. Ia boleh menjadi satu unsur, sebatian atau campuran. Oleh itu:

* Satu **[[unsur kimia]]** adalah satu bahan yang tidak boleh dibahagi atau diubah kepada bahan-bahan yang berlainan oleh cara kimia yang biasa. Zarah unsur yang paling kecil adalah **[[atom]]**, yang mengandungi elektron mengelilingi nukleus iaitu proton dan neutron.

* Satu **[[sebatian kimia]]** adalah satu bahan yang mengandungi dua atau lebih unsur kimia yang bergabung secara kimia di dalam satu nisbah yang tetap.

* Satu **[[molekul]]** adalah zarah yang paling kecil sesuatu unsur atau sebatian yang mengekalkan ciri-ciri kimia sesuatu unsur atau sebatian.

* Satu **[[ion (fizik)|ion]]** adalah satu atom atau kumpulan-kumpulan atom dengan sejumlah cas elektrik, dengan kehilangan (*kation*) atau dengan pertambahan (*anion*) satu elektron.

* Perkataan "kimia" boleh merujuk kepada apa-apa bahan kimia, walaupun satu makna popular yang mana "satu produk daripada industri kimia".
Elektron (nyahkekaburan)

**Elektron** boleh merujuk kepada perkara-perkara berikut:
* Elektron, sejenis zarah subatom
* Acorn Elektron, sebuah komputer 8-bit oleh *Acorn Computers Ltd*
* Enjin Elektron, sejenis enjin permainan video oleh *Obsidian Entertainment*
* Visa Elektron, sejenis kad debit/kad kredit
Kuih cara

**Kuih cara** () merupakan sejenis kuih tradisi yang popular di Malaysia. Ia merupakan sejenis kuih yang dibuat daripada tepung gandum yang digaul dengan tepung dan air daun pandan. Doh tersebut kemudiannya dicampurkan dengan santan dan dikacau agar tidak berketul. Kemudian ia dimasukkan kedalam acuan dan dimasak.

Terdapat  dua jenis kuih cara iaitu kuih cara manis dan kuih cara berlauk. Kuih cara manis berintikan gula yang dimasukkan semasa sedang memasak kuih tersebut. Kuih cara ini lebih sedap rasanya apabila dimasak dengan sedikit garing. Manakala, kuih cara berlauk pula dimasak dengan intinya diletakkan selepas kuih cara masak. Inti kuih cara berlauk diletakkan diatas kuih cara. Kebiasaannya, kuih cara manis berwarna hijau dan kuih cara berlauk berwarna kuning.
 
Untuk memasak kuih cara, acuan atau bekas yang khusus diperlukan. Bekas berbunga cenderong untuk memasak kuih cara manis manakala bekas bujur bagi kuih cara berlauk.

## Lihat juga
* Kuih cara berlauk

## Rujukan

## Pautan luar
*
Systema

**Systema** adalah ilmu bela diri Rusia yang digabungkan daripada berbagai-bagai aliran bela diri masyarakat Rusia.

Ia disusun dan dipelopori oleh tentera elit Rusia.

Sekilas pandang gayanya seperti gaya ninja, silat dan jujitsu. Perbezaan yang ketara ialah latihannya dibuat dalam suasana riang dan teknik-tekniknya dilakukan dengan bersahaja.
Pepejal air amorfous

Setiap hari ais adalah satu kristal, yang mana molekul-molekul akan disusun mengikut corak yang berulang-ulang. **Ais Amorfous ** adalah satu bentuk pepejal amorfous air , bemakna ia erdiri daripada molekul air biasanya diorientasikan secara rawak seperti atom-atom  kaca.
Hidroksida

**Hidroksida** ialah ion poliatom yang terdiri daripada oksigen dan hidrogen:
:OH&minus;

Hidroksida mempunyai cas &minus;1, dan merupakan salah satu ion poliatom yang paling mudah.

Bes yang mengandungi hidroksida dipanggil bes hidroksida. Di dalam air, bes hidroksida  berpisah menjadi satu kation serta satu atau lebih ion hidroksida dan menyebabkan larutan menjadi bes, iaitu pemisahan tersebut menghasilkan alkali hidroksida yang menjalani tindak balas peneutralan dengan asid. Secara amnya, tindakan asid-alkali boleh dipermudahkan menjadi:

:OH&minus;(aq)  +  H<sup>+</sup>(aq)  &rarr;  H<sub>2</sub>O(l)

melalui peninggalan ion tonton. Kebanyakan hidroksida tidak boleh larut di dalam air.

## Kegunaan hidroksida
Hidroksida-hidroksida dan ion-ion hidroksida agak banyak didapati. Banyak bahan dan proses kimia melibatkan hidroksida atau ion hidroksida, umpamanya natrium hidroksida (lai) yang digunakan dalam industri sebagai bes yang kuat, dan kalium hidroksida yang digunakan untuk pertanian. Mineral-mineral besi hidroksida, seperti goetit dan limonit, telah dipergunakan sebagai bijih besi *perang* gred rendah. Bauksit, iaitu batu bijih aluminium, terdiri sebahagian besarnya daripada hidroksida aluminium.

Bes Arrhenius ialah salah satu bahan yang menghasilkan ion-ion hidroksida apabila larut dalam larutan akueus, umpamanya ammonia, NH3:

NH3 (g) + H2O (l) ↔ NH<sub>4</sub><sup>+</sup>(aq) + OH-(aq)

Ini bermaksud bahawa ion-ion hidroksida juga amat terbabit dalam bidang asid-bes, serta dalam tindak balas penyesaran ganda dua yang khas yang dipanggil peneutralan.

## Lihat juga
*Hidronium
*Oksida
Etlingera coccinea

***Etlingera coccinea*** ialah sejenis halia liar dalam genus *[[Etlingera]]* famili Zingiberaceae.

Tumbuhan ini banyak terdapat di Sabah khususnya kawasan Tambunan, Ranau dan Keningau.
## Peristilahan
Ia mempunyai pelbagai nama setempat termasuk:

* bahasa Melayu: *tepus sigung* 
* bahasa Iban: *upak kecalak*
* Bahasa Kadazandusun: *[[tuhau]]*.

## Kegunaan
Tumbuhan ini dimakan sebagai suatu jeruk sama ada dipotong segar dengan perahan limau nipis mahupun diperisakan dengan kucai, cili, garam dan cuka. Ia juga boleh diracik halus dan digoreng menjadi *[[serunding]] tuhau*.

## Rujukan

## Lihat juga
* Senarai pokok

## Pautan luar
* http://ftp.ui.edu/bebas/v12/artikel/ttg_tanaman_obat/depkes/buku1/1-005.pdf 
* Tuhau - Hot appetizer from Borneo rainforest.
Keadaan pepejal

Satu **pepejal** adalah satu fasa kepada jirim dicirikan oleh ketahanan kepada ketahanan kepada deformasi dan perubahan isipadu.

Pada skala mikroskopik, satu pepejal mempunyai ciri-ciri berikut:
* atom atau molekul yang terdiri daripada pepejal adalah pada kedudukan padat.
* Unsur-unsur juzuk ini telah tetap kedudukan di ruang berbanding dengan satu sama lain. Ini merupakan kukuh ketegaran.
** Andai kuasa mencukupi digunakan, salah satu ciri-ciri ini boleh bertukar, menyebabkan perubahan kekal.
* Oleh kerana setiap pepejal mempunyai tenaga haba, atomnya bergegar. Bagaimanapun, pergerakan ini sangat kecil dan sangat cepat, dan tidak dapat dilihat pada keadaan biasa.
Kampung Pengkalan Arang

**Kampung Pengkalan Arang** merupakan sebuah kampung yang terletak di Kuala Terengganu, dalam negeri Terengganu Darul Iman , iaitu sebuah negeri di  timur Malaysia, dan yang bersempadan dengan Kelantan di utara, Pahang di bahagian barat dan selatannya dan Laut Cina Selatan di bahagian timur.

Kampung Pengkalan Arang mempunyai penduduk kira-kira 1000 orang. Terdapat sebuah masjid dan sebuah surau. Tiada sekolah kebangsaan. Kebanyakan penduduk berkerja sendiri.

## Kemudahan asas
### Pendidikan
# 

### Tempat beribadat
# Masjid Kampung Pengkalan Arang

## Poskod
Poskod yang digunakan di Kampung Pengkalan Arang, Kuala Terengganu, Terengganu adalah 21200.

## Rujukan
  

## Pautan luar
* Lokasi '''Kampung Pengkalan Arang''' di Peta Google
* PM Mulakan Lawatan Kerja Sehari Ke Terengganu.
* Asal usul nama Kampung Pengkalan Arang, Kuala Nerus
Merah

**Merah** () merupakan mana-mana satu warna dalam sebilangan warna yang serupa pada frekuensi cahaya yang terendah yang dapat dilihat dengan mata manusia. Cahaya merah mempunyai julat panjang gelombang antara kira-kira 630 - 760 nanometer. Frekuensi yang lebih rendah digelarkan inframerah.

Merah ialah warna primer aditif serta warna pelengkap untuk warna sian. Warna merah ini dianggap sebagai satu warna primer subtraktif pada satu ketika, dan kekadang masih diperihalkan sebegitu dalam sebilangan kepustakaan bukan sains; bagaimanapun, warna-warna sian, magenta dan kuning kini diketahui lebih rapat dengan warna primer subtraktif benar yang dikesan dengan mata dan oleh itu, telah dipergunakan dalam percetakan warna moden.

Salah satu kegunaan warna merah sebagai warna primer aditif ialah model warna RGB. Oleh sebab "merah" bukannya satu warna yang piawai pada dirinya, campuran warna berdasarkan warna merah juga bukannya satu spesifikasi warna yang tepat. Untuk menghasilkan warna-warna yang tepat, warna merah harus ditakrifkan dari segi ruang warna mutlak seperti sRGB. Sebagaimana yang digunakan dalam monitor komputer dan skrin televisyen, warna merah amat berbeza-beza, tetapi sebilangan sistem boleh menggunakan pembetulan warna (supaya "merah" terpiawai dapat dihasilkan yang bukannya hanya terdapat pewarna merah yang penuh terang). Beberapa contoh untuk kegunaan warna merah ialah papan tanda "Berhenti", strawberi, dan epal.
Sengkang (Sulawesi)

**Sengkang** ialah ibu kota kabupaten Wajo, Sulawesi Selatan. Kota Sengkang terletak di sisi Tasik Tempe.

## Pautan luar
* http://wajo.go.id/old_one/berita.php
Sajak Ku Cari Damai Abadi

**Ku Cari Damai Abadi** ialah sebuah sajak yang ditulis oleh Perdana Menteri Malaysia kelima Tun Abdullah Ahmad Badawi.

Aku cari bukan harta bertimbun-timbun,
Untuk hidup kaya,
Aku cari bukan wang berjuta-juta,
Untuk hidup bergaya,
Aku cari bukan kawan-kawan,
Untuk hidup sekadar berfoya-foya,
Aku cari mana dia Al-Ghazali,
Aku cari mana dia Al-Shafie,
Kita bongkar rahsia kitab suci, 
Cari pedoman
Kita bongkar rahsia sunnah nabi
Cari panduan
Aku hidup kerana Dia Rabbi 
Dialah teman 
Dialah wali 
Dia mencukupi 
Aku hidup bererti 
Menikmati damai abadi

*Nukilan:* *[[Abdullah Ahmad Badawi|Tun Abdullah Ahmad Badawi]]* *[[2004]]*

Puisi itu diterjemahkan ke dalam bahasa Rusia oleh Dr. Victor Pogadaev, Profesor Madya Universiti Malaya.
Bahasa Dahlik

**Dahlik** (Dahaalik, Dahalik, Dahlak) adalah bahasa yang baru ditemui yang dituturkan khusus di Eritrea jauh dari pesisiran pantai Massawa, pada tiga pulau di Kepulauan Dahlak: Dahlak Kebir, Nora dan Dehil. Ia mempunyai sekitar 2,500–3,000 penutur.

Ia tergolong kepada kumpulan bahasa Ethio-Semitic dan adalah rapat berhubung dengan Tigre dan Tigrinya. Ia saling dapat difahami dengan Tigre (lihat Shaebia bawah), tetapi, menurut Simeone-Senelle, adalah cukupnya lain menjadi anggap sebagai bahasa pisah.

## Rujukan
* Simeone-Senelle, Marie-Claude. 2000. 'Situation linguistique dans le sud de l'Erythrée', in Wolff/Gensler (eds) *Proceedings of the 2nd World Congress of African Linguistics, 1997*, Köln: Köppe, p. 261-276.

## Pautan luar
*  Shaebia: Dahlak, a newly discovered Afro-Semitic language spoken exclusively in Eritrea
*  Aljazeera: Lost Eritrean language put on record
Bahasa Dargin

**Dargin** atau **bahasa Dargwa** adalah dituturkan oleh orang Dargin dari barat Dagestan. Ia adalah dialek berterusan dengan tiga dialek kepentingan, dan orangnya adalah Sunni-Muslim. Orang Dargwa menggunakan versi diubahsuai huruf Cyrillic untuk menulis bahasa mereka, dimana adalah salah satu dari bahasa kesusasteraan Dagestan.

Laksana per census 2002, terdapat 429,347 penutur Dargwa sopan di Dagestan, 7,188 di kejiranan Kalmykia, 1,620 di Khantia-Mansia, 680 di Chechnya, dan beratus lagi di bahagian lain Russia. Rajah untuk dialek Lakh adalah 142,523 di Dagestan, 1,504 di Kabardino-Balkaria, 708 di Khantia-Mansia.

## Pautan luar
* Bahasa Dargin
Nukleus atom

Sesebuah atom mengandungi suatu **nukleus** (serapan kata Latin  terbitan *nux* 'kekeras'; maksud terlanjut kemudian kepada 'teras') yang bersifat amat tumpat terletak tengah-tengah dalam pusatnya mengandungi proton dan neutron.  Saiz nukleus lebih kecil daripada saiz atom itu sendiri, dan kebanyakan semua jisim atom terbina daripada proton dan neutron manakala elektron bercas negatif yakni berjumlah agak sama dengan proton dalam sesuatu atom.

## Ciri
Nukleus atom hasil zarah-zarah proton dan neutron digabungkan suatu daya saling menarik. Kedua-dua jenis zarah ini terangkum dalam baryon dibentuk asas kuark yang menghubung kuat.

Teras gabungan ini boleh terbentuk dengan rupa baik kebulatan, membujur, cakera mahupun membuyung.

## Sejarah penyelidikan
Michael Faraday mula mengungkapkan konsep suatu "titik pusat sesebuah atom" pada tahun 1844. Maksud ini lebih diperincikan kepada "teras pusat atom bercas positif" oleh Ernest Rutherford pada tahun 1912.

## Lihat juga

## Rujukan
Bahasa Dida

**Dida** adalah bahasa yang dituturkan di Côte d'Ivoire. Ia tergolong kepada bahasa Kru.

## Pautan luar
*  Senarai Ethnologue bahasa-bahasa Dida
Bahasa Denmark

**Denmark** (*dansk*) tergolong kepada bahasa Jermanik Utara (juga dipanggil bahasa Scandanavian), sebuah sub-kumpulan dari Jermanik rumpun dari bahasa Indo-Eropah. Ia dituturkan oleh sekitar 6 juta utamanya Denmark termasuk setengah 50,000 orang di bahagian utara Schleswig-Holstein di Jerman, di mana ia memegang status dari bahasa minoriti. Denmark juga memegang status rasmi dan adalah subjek mandatori di sekoleh di bekas koloni dari Greenland dan Kepulauan Faroe, yakni sekarang menikmati autonomi terhad. Di Iceland, di mana adalah sebahagian dari Denmark sehingga 1944, Denmark masih bahasa asing kedua diajar di sekolah (walaupun sedikitnya mempelajari Sweden atau Norway sebaliknya).

Bahasa ini mula mencapah dari bahasa moyang biasa Nor Kuno sesetengah masanya semasa abad ke-13 dan menjadi lebih nyata dari lain kemunculan bahasa kebangsaan Scandinavia dengan terjemahan Injil pertama pada 1550, mendirikan sebuah ortografi yang berbeza dari yakni Sweden, meskipun Denmark yang ditulis lazimnya jauh lebih mudah untuk Swedes memahami berbanding bahasa yang ditutur. Denmark tuturan moden adalah disifatkan oleh sangat kuat kecenderungan kurangan dari banyak bunyi membuatkan ia terutamanya sukar untuk orang asing memahami dan menguasai dengan tertib, bukan cuma oleh reputasi tetapi oleh kenyataan fonetik belaka.

## Pautan luar

*  Danish-English, English-Danish online dictionary 
*  All free Danish dictionaries
*  Dictionary of the Danish Language
*  "Speak Danish" 10 day intensive online course
*  "STELLA Danish" free online course for beginners
*  Ethnologue report for Danish 
*  Information on the Danish language 
*  Danish Dictionary from Webster's Dictionary
*  Danish grammar 
*  Hear and learn useful expressions in Danish
*  List of online Danish-language related resources
Bahasa Divehi

**Bahasa Divehi** (ދިވެހި, *dhivehi* or ދިވެހިބަސް, *dhivehi-bas*) ialah bahasa Indo-Aryan yang dituturkan oleh lebih kurang 300,000 orang di Republik Maldives. Bahasa ini menjadi bahasa rasmi negara dan di pulau Minicoy (*Maliku*) di kejiranan India yang dikenali sebagai Mahl. Bahasa difikirkan menjadi keturunan dari Maharashtri, salah satu dari bahasa Prakit di mana diperkembangkan dari bahasa Sanskrit. Bahasa ini rapatnya berhubung dengan bahasa Sinhala.

Banyak bahasa telah mempengaruhi perkembangan bahasa ini sepanjang zaman, bahasa Arab menjadi salah satu pengaruh utamanya namun turut termasuk bahasa-bahasa Sinhala, Tamil, Malayalam, Hindi, Perancis, Parsi, Portugis, dan Inggeris.

Bahasa ini menggunakan sistem tulisan khusus iaitu Thaana.

## Pautan luar
* Panduan kepada bahasa Mahl
Bahasa Dolgan

**Bahasa Dolgan**, adalah bahasa Turkik dengan sekitar 5,000 penutur yakni adalah dituturkan di Semenanjung Taymyr di Persekutuan Russia. Penuturnya dikenali sebagai Dolgans.

## Klasifikasi
Dolgan adalah ahli dari bahasa-bahasa keluarga Utara Turkish, di dalam dimana ia paling rapat dengan saudaranya iaitu Yakut. Keluarga Utara Turkish adalah subkumpulan dari bahasa Turkik, dimana kebanyakan linguist percaya menjadi ahli dari keluarga bahasa Altaic.

Seperti Finland , Hungary, dan Turki, Dolgan mempunyai vokal harmoni, adalah aglunatif dan tidak mempunyai tatabahasa jantina. Kata perintah biasanya Subject Object Verb.

## Bacaan lanjut
* Stachowski, M.: *Dolganischer Wortschatz*, Kraków 1993 (+ *Dolganischer Wortschatz. Supplementband*, Kraków 1998).
* Stachowski, M.: *Dolganische Wortbildung*, Kraków 1997.

## Lihat juga
* Dolgans

## Pautan luar

*
Bahasa Dongxiang

**Dongxiang** adalah bahasa Mongolik yang dituturkan oleh orang Dongxiang di barat laut China.

## Fonologi

## Pautan luar

*  The Dongxiang Mongols and Their Language
Bahasa Duala

**Duala** (juga dikenali oleh ejaan Perancis **Douala**) adalah bahasa yang dituturkan oleh Duala. Bahasa ini tergolong kepada keluarga bahasa Bantu.

## Kamus

# E. Dinkelacker, *Wörterbuch der Duala-Sprache,* Hamburg, 1914.
# Paul Helmlinger, *Dictionnaire duala-français, suivi d'un lexique français-duala.* Editions Klincksieck, Paris, 1972.
# Johannes Ittmann, edited by E. Kähler-Meyer, *Wörterbuch der Duala-Sprache, Dictionnaire de la langue duala, Dictionary of the Duala Language,* Dietrich Reimer, Berlin, 1976. The preface evaluates 1 as terse, but good, while 2 has missing and erroneous tone marks.

## Pautan luar
*  Ethnologue entry
Osteoporosis

**Osteoporosis** ialah sejenis penyakit tulang yang dicirikan oleh pengurangan ketumpatan mineral tulang, gangguan mikroarkitektur tulang, dan perubahan jumlah serta jenis protein bukan kolagen di dalam tulang. Tulang osteoporosis lebih mudah patah. Sebab utama osteoporosis berlaku ialah kekurangan kalsium.

Osteoporosis ditakrifkan oleh Pertubuhan Kesihatan Dunia (WHO) sebagai:
* ketumpatan mineral tulang 2.5 sisihan piawai di bawah puncak jirim tulang (purata orang sihat jantina sepadan berumur 20 tahun) sebagaimana yang diukur oleh DXA; atau
* fraktur kerapuhan.
Sedangkan rawatan semakin boleh didapati (umpamanya bisfosfonat), pencegahan masih dianggap sebagai cara yang paling penting untuk mengurangkan kejadian tulang patah. Disebabkan oleh komponen hormon, lebih banyak orang wanita, khususnya selepas putus haid, menghidapi osteoporosis berbanding dengan orang lelaki. Tambahan pula, osteoporosis boleh diakibatkan oleh berbagai-bagai keadaan hormon, serta merokok, dan ubat (khususnya glukokortikoid).
Loyang

**Loyang** atau **kuningan** ialah istilah bagi aloi yang diperbuat daripada tembaga dan zink dalam larutan pepejal. Lazimnya ia mengandungi lebih daripada 50% tembaga dan antara 5 dan 20% zink, dan adalah berbeza dengan gangsa iaitu aloi daripada tembaga dan timah. Walaupun terdapatnya perbezaan antara kedua-dua istilah ini, terdapat juga sesetengah jenis loyang yang dipanggil gangsa. Pancalogam terhasil ini tampak berwarna kekuningan, sedikit menyerupai emas. Ia secara relatifnya tahan kusam, dan sering digunakan sebagai hiasan.

Loyang telah diketahui oleh manusia semenjak zaman prasejarah, jauh lebih lama daripada zaman penemuan zink. Ia dihasilkan melalui peleburan tembaga bersama-sama dengan kalamin, sejenis bijih zink. Sepanjang proses ini, zink disari daripada kalamin dan dengan serta-merta bercampur dengan tembaga. Zink tulen pula adalah terlalu reaktif untuk dihasilkan menggunakan teknik-teknik kerja logam purbakala.
Citroën C1

**Citroën C1** atau lebih dikenali sebagai *C1* adalah sebuah kereta yang menarik dan kompak. Direka bagi memuatkan empat orang penumpang. Direka mengikut piawaian tertinggi dalam kualiti dan kawalan di jalanraya, C1 juga berada di paras yang tersendiri dan ciri-ciri keselamatan diberikan penekanan utama.

C1 merupakan siri terbaik kepada pengeluaran semasa kereta mini Citroën, direka berasakan daripada ciri-ciri yang terdapat pada C2, C3 dan C3 Pluriel. Saiz yg kompak, harga yang menarik dan fungsi-fungsi asas meletakkan C1 pada permulaan-peringkat dalam kategorinya. Ini membezakannya dengan C2, dimana C2 mempunyai peralatan yg meluas dan enjin yang direka untuk pelanggan yang meminati kenderan yang lebih versatil.

Spesifikasi kenderaan:-
* Bentuk kenderaan: 3 dan 5 pintu.
* Enjin: Petrol dan diesel HDi
* Gearbox: Manual, Sensodrive
* Tinggi: 1.5 m
* Dimensi:
* Panjang: 3.4 m
* Lebar: 1.6 m
Sekolah Menengah Kebangsaan Kuala Lanar

**Sekolah Menengah Kebangsaan Kuala Lanar** atau nama ringkasnya *SMK Kuala Lanar*, merupakan sebuah Sekolah menengah kebangsaan yang terletak di Kampong Kuala Lanar.

**Sekolah Menengah Kebangsaan Kuala Lanar** terletak kira-kira 7 km dari bandar Kuala Lipis di Jalan Kerambit, Jerantut. Ia ditubuhkan pada 2004.

Pada 2009, Sekolah Menengah Kebangsaan Kuala Lanar memiliki 218 pelajar lelaki dan 221 pelajar perempuan, menjadikan jumlah keseluruhan murid seramai 439 orang. Ia mempunyai seramai 53 orang guru.2009

## Sejarah

## Pencapaian

## Alamat
:Sekolah Menengah Kebangsaan Kuala Lanar
:Kampong Kuala Lanar 
:27200, Kuala Lipis
:Pahang, Malaysia
:Telefon =  6093101112
:Fax       = 6093101110

## Pautan luar
*
Mongo

**Mongo** boleh merujuk kepada:

* Sebuah bandar di Chad; sila lihat Mongo, Chad.
* Satu daripada etnik terbesar di Republik Demokratik  Congo; lihat Demografik Republik Demokratik  Congo.
Mongo, Chad

**Mongo** () merupakan sebuah bandar dan sub-wilayah di Chad, ibu kota kawasan Guéra. Terletak di bahagian utara rantau ini, ia terletak 252.2 batu (406 km) melalui jalan ke timur ibu kota N'Djamena. Ia disediakan oleh Lapangan Terbang Mongo.

Pada 11 April 2006, pemberontak Barisan Bersatu untuk Perubahan Demokratik (FUC) menawan pusat bandar.

## Iklim

## Rujukan
N'Djamena

**N'Djamena** (IPA: ) ialah ibu negara Chad serta bandar raya yang terbesar di negara, dengan jumlah penduduk sebanyak 3,721,000 (2005). Ia adalah sebuah pelabuhan di Sungai Chari, berdekatan dengan kuala Sungai Logone, dan menghadap secara langsung dengan bandar Kousséri, Cameroon. Kedua-dua bandar ini dihubungkan dengan sebatang jambatan. N'Djamena juga merupakan sebuah kawasan statut istimewa yang dibahagikan kepada 10 *[[arondissement]]*, serta juga merupakan pusat pemasaran untuk ternakan, garam, kurma, dan bijirin.  Pemprosesan daging  adalah industrinya yang utama.

## Sejarah
N'Djamena pada asalnya diasaskan oleh Émile Gentil, komander Perancis, pada 29 Mei 1900 dan dinamai **Kubu Lamy** sempena seorang pegawai yang terbunuh semasa  pertempuran Kousséri beberapa hari sebelum itu. Nama kota itu ditukarkan menjadi N'Djamena (berdasarkan nama Arab sebuah desa yang berhampiran yang membawa pengertian "tempat rehat") pada 6 April 1973 oleh Presiden François Tombalbaye sebagai sebahagian rancangan pengafrikaan yang kini dipanggil rancangan *[[authenticité]]*.

Kota itu dimusnahkan sebahagiannya semasa Perang Saudara Chad pada tahun 1979 dan sekali lagi pada tahun 1980. Banyak penghuni Chad Selatan melarikan diri ketika itu, tetapi jumlah penduduknya kini telah bertambah semula dengan ketara. Kota itu hanya mempunyai 9,976 orang penghuni pada tahun 1937 tetapi sedekad kemudian pada tahun  1947, jumlahnya telah bertambah hampir sekali ganda sehingga 18,435 orang. Selepas kemerdekaan pada tahun 1968, jumlah penduduk kota ini mencapai 126,483 orang dan pada tahun 1993, telah melebihi setengah juta orang, dengan jumlah penduduk sebanyak 529,555 orang.

Pada 13 April 2006, sebuah pemberontakan  Barisan Hadapan Bersatu untuk Perubahan Demokrasi telah ditewaskan  (lihat Pertempuran N'Djamena).

## Demografik
Dari segi agama, N'Djamena adalah komposit, walaupun orang Islam ialah kumpulan yang utama. Kelompok-kelompok etnik yang utama termasuk:
* Orang Arab Chad (11.08 %)
* Ngambay (16.41 %)
* Hadjerai (9.15 %)
* Daza (6.97 %)
* Bilala (5.83 %)
* Kanembu (5.80 %)
* Maba (4.84 %)
* Kanuri (4.39 %)
* Gor (3.32 %)
* Kuka (3.20 %)
* Sara (2.24 %)
* Barma (2.10 %).

## Lokasi
N'Djamena terutamanya merupakan sebuah pusat pentadbiran yang merangkumi pusat perdagangan Jalur Nassara dan kawasan-kawasan kediaman seperti Mbololo, Chagoua, Paris Congo, dan Moursal.

Tarikan-tarikan pelancongnya termasuk Muzium Nasional Chad. N'Djamena juga mempunyai sebuah universiti (pusat pengajian pentadbiran, dan perubatan haiwan), Sekolah Antarabangsa Amerika N’Djamena, serta sebuah lapangan terbang antarabangsa.

N'Djamena telah menjadi bandar kembar kepada bandar raya Toulouse di Perancis sejak dari tahun 1980.

## Rujukan


## Pautan luar
* Laman web ''World66:'' Panduan pelancongan 
* Laman web ''Fotopaises:'' Gambar foto 1 2 3
* Laman web ''Earth-Info''
Pengekodan video

**Pengekodan video** (*video coding*) adalah satu bidang dalam sains komputer dan kejuruteraan elektrik yang membicarakan cara mencari format pengekodan dan algoritma yang berkesan bagi video digital.

Data video biasanya tidak hanya mempunyai maklumat gambar tetapi juga audio. Dengan itu, ia sering kali dirujuk sebagai multimedia. Piawaian pengekodan video moden turut merangkumi data multimedia lain seperti grafik komputer buatan, teks dan maklumat meta bagi pencarian/melayar dan pengurusan hak digital. Ia turut memberikan mekanisma bagi interaksi pengguna.

Bagaimanapun, bahagian paling intensif dalam data video dari segi saiz data (keperluan ingatan, lebar jalur pemancar) kekal (gambar) video dan data (bunyi) audio. Bahagian ini perlu dimampatkan. Malangnya ini tidak dapat dilakukan tanpa penurunan kualiti (pemampatan hehilangan (*lossy compression*)), disebabkan saiz besar aliran video tak hilang. Terdapat dua bidang penyelidikan khas yang menangani mampatan multimedia: mampatan video dan mampatan audio.

Pengekodan video mempunyai dua matlamat utama: *menyimpan* dan *memancar* data video. Kedua-dua matlamat ini mempunyai banyak persamaan umum. Dengan itu, format fail video biasanya mempunyai struktur yang sama seperti format aliran video dengan sedikit tambahan maklumat kepala.

Aturcara komputer yang mengekod dan menyahkod data video dikenali sebagai *codec* video. (Bahagian yang hanya mengendali data bunyi dikenali sebagai *codec* audio.)

Hampir keseluruhan teknik yang dimajukan bagi pengekodan video telah dimasukkan dalam piawian MPEG. Dengan itu, piawaian MPEG mewakili asas pengetahuan lengkap bagi pengekodan video. Kebanyakan piwaian pengekodan video dan format perdagangan merupakan pengubahsuaian MPEG.

## Lihat juga
* Format fail video
* Format video
* Mampatan data
* Pemprosesan isyarat digital